
DR 30.9.2005 17 

 
pendapatan di bawah Taraf Perintis daripada 70 peratus kepada 100 peratus selama 
10 tahun dan kadar Elaun Cukai Pelaburan daripada 60 peratus kepada 100 peratus 
selama 5 tahun. Tempoh permohonan bagi galakan ini dilanjutkan sehingga 31 
Disember 2010. Di samping itu, pengecualian duti import dan cukai jualan ke atas 
peralatan yang digunakan dalam aktiviti berkenaan yang akan tamat 31 Disember 2005 
juga dilanjutkan sehingga 31 Disember 2010. 

 

Meningkatkan Kecekapan Penggunaan Tenaga 

Kenaikan harga minyak mentah akan menyebabkan subsidi terhadap 
petroleum dan sumber tenaga lain seperti elektrik meningkat. Adalah penting untuk 
setiap individu berjimat cermat dalam menggunakan sumber tenaga. Sektor swasta 
juga tidak boleh bergantung kepada subsidi untuk kekal kompetitif, sebaliknya perlu 
lebih cekap dan bijak dalam menggunakan sumber tenaga, termasuk dalam proses 
pengeluaran. Dengan itu, langkah akan diambil   untuk menggalakkan pengguna lebih 
cekap dan bijak dalam menggunakan tenaga serta mengelakkan pembaziran. Walau 
bagaimanapun, Kerajaan komited untuk memastikan bahawa pengguna berpendapatan 
rendah tidak akan  menanggung beban.  

Kerajaan akan menerajui usaha menjimatkan tenaga. Saya percaya masih 
ada banyak ruang untuk kita menjimatkan penggunaan tenaga. Semua agensi kerajaan 
diberi sasaran untuk mencapai 10 peratus penjimatan penggunaan tenaga pada tahun 
2006. Amalan seperti membiarkan alat penghawa dingin berada pada suhu terlalu 
rendah atau membiarkan lampu terpasang apabila tiada orang di pejabat merupakan 
pembaziran semata-mata. 

Selain penjimatan penggunaan tenaga, Kerajaan bercadang untuk terus 
menggalakkan pelaburan di dalam peralatan yang rendah penggunaan tenaganya. 
Kerajaan mencadangkan agar insentif yang diberikan kepada syarikat yang 
menawarkan perkhidmatan penjimatan tenaga, dilanjutkan tempohnya untuk lima tahun 
lagi sehingga tahun 2010. Selain itu, Kerajaan juga bercadang untuk memberikan Elaun 
Cukai Pelaburan sebanyak 60 peratus kepada modal yang dibelanjakan bagi tujuan 
meningkatkan penjimatan tenaga, kepada pemilik bangunan. Di samping itu, garis 
panduan pembinaan bangunan perlu dikemas kini agar dapat menekankan aspek 
kecekapan penggunaan tenaga di bangunan baru. 

 

Pembangunan Wilayah 

Dalam konteks pembangunan seimbang, saya  ingin menyentuh mengenai 
pembangunan Sabah dan Sarawak. Kerajaan akan terus melaksanakan langkah 
khusus di kedua-dua negeri ini untuk menyediakan infrastruktur dan kemudahan awam 
serta pelbagai program bagi menjana pendapatan. Sabah telah diperuntukkan 
sebanyak 2.3 bilion ringgit dalam Bajet 2006 bagi pembinaan jalan, penyediaan bekalan 
air dan elektrik serta projek pendidikan dan kesihatan. Projek utama termasuk 
pembinaan jalan dari Sapulut ke Kalabakan dan Sipitang ke Tenom dan menaik taraf 
lapangan terbang Kota Kinabalu serta pembesaran Universiti Malaysia Sabah dan 
Hospital Queen Elizabeth.  

Di Sarawak pula, sebanyak 2 bilion ringgit diperuntukkan bagi Bajet 2006. 
Antara projek utama yang akan dilaksanakan adalah pembinaan jalan Serdeng ke 
Bawang Assam, pembesaran Lapangan Terbang Kuching, pembangunan Pusat 
Pentadbiran Persekutuan Sarawak dan pembesaran Universiti Malaysia Sarawak. 
Selain itu, 112 juta ringgit disediakan bagi projek bekalan air dan elektrik serta 
pembinaan jalan di kawasan luar bandar. Jumlah peruntukan 2 bilion ringgit tersebut 
tidak termasuk projek pembangunan hidroelektrik Bakun yang akan melibatkan kos 
sebanyak 6.1 bilion ringgit bagi tempoh 2006 hingga 2009.  

 

Memperkukuhkan Pasukan Polis 

Laporan Suruhanjaya Diraja Penambahbaikan Perjalanan dan Pengurusan 
PDRM telah diumumkan pada 16 Mei 2005. Laporan tersebut, antara lain, mengiktiraf 
keperluan meningkatkan keupayaan pasukan polis dalam konteks mengekalkan 
kedaulatan undang-undang dan keamanan. Kerajaan telah mula melaksanakan 
pelbagai perakuan Laporan ini, termasuk pembinaan lebih banyak balai polis dan 



pendapatan di bawah Taraf Perintis daripada 70 peratus kepada 100 peratus selama 10 tahun dan kadar Elaun Cukai Pelaburan daripada 60 peratus kepada 100 peratus selama 5 tahun. Tempoh permohonan bagi galakan ini dilanjutkan sehingga 31 Disember 2010. Di samping itu, pengecualian duti import dan cukai jualan ke atas peralatan yang digunakan dalam aktiviti berkenaan yang akan tamat 31 Disember 2005 juga dilanjutkan sehingga 31 Disember 2010. Meningkatkan Kecekapan Penggunaan Tenaga Kenaikan harga minyak mentah akan menyebabkan subsidi terhadap petroleum dan sumber tenaga lain seperti elektrik meningkat. Adalah penting untuk setiap individu berjimat cermat dalam menggunakan sumber tenaga. Sektor swasta juga tidak boleh bergantung kepada subsidi untuk kekal kompetitif, sebaliknya perlu lebih cekap dan bijak dalam menggunakan sumber tenaga, termasuk dalam proses pengeluaran. Dengan itu, langkah akan diambil untuk menggalakkan pengguna lebih cekap dan bijak dalam menggunakan tenaga serta mengelakkan pembaziran. Walau bagaimanapun, Kerajaan komited untuk memastikan bahawa pengguna berpendapatan rendah tidak akan menanggung beban. Kerajaan akan menerajui usaha menjimatkan tenaga. Saya percaya masih ada banyak ruang untuk kita menjimatkan penggunaan tenaga. Semua agensi kerajaan diberi sasaran untuk mencapai 10 peratus penjimatan penggunaan tenaga pada tahun 2006. Amalan seperti membiarkan alat penghawa dingin berada pada suhu terlalu rendah atau membiarkan lampu terpasang apabila tiada orang di pejabat merupakan pembaziran semata-mata. Selain penjimatan penggunaan tenaga, Kerajaan bercadang untuk terus menggalakkan pelaburan di dalam peralatan yang rendah penggunaan tenaganya. Kerajaan mencadangkan agar insentif yang diberikan kepada syarikat yang menawarkan perkhidmatan penjimatan tenaga, dilanjutkan tempohnya untuk lima tahun lagi sehingga tahun 2010. Selain itu, Kerajaan juga bercadang untuk memberikan Elaun Cukai Pelaburan sebanyak 60 peratus kepada modal yang dibelanjakan bagi tujuan meningkatkan penjimatan tenaga, kepada pemilik bangunan. Di samping itu, garis panduan pembinaan bangunan perlu dikemas kini agar dapat menekankan aspek kecekapan penggunaan tenaga di bangunan baru. Pembangunan Wilayah Dalam konteks pembangunan seimbang, saya ingin menyentuh mengenai pembangunan Sabah dan Sarawak. Kerajaan akan terus melaksanakan langkah khusus di kedua-dua negeri ini untuk menyediakan infrastruktur dan kemudahan awam serta pelbagai program bagi menjana pendapatan. Sabah telah diperuntukkan sebanyak 2.3 bilion ringgit dalam Bajet 2006 bagi pembinaan jalan, penyediaan bekalan air dan elektrik serta projek pendidikan dan kesihatan. Projek utama termasuk pembinaan jalan dari Sapulut ke Kalabakan dan Sipitang ke Tenom dan menaik taraf lapangan terbang Kota Kinabalu serta pembesaran Universiti Malaysia Sabah dan Hospital Queen Elizabeth. Di Sarawak pula, sebanyak 2 bilion ringgit diperuntukkan bagi Bajet 2006. Antara projek utama yang akan dilaksanakan adalah pembinaan jalan Serdeng ke Bawang Assam, pembesaran Lapangan Terbang Kuching, pembangunan Pusat Pentadbiran Persekutuan Sarawak dan pembesaran Universiti Malaysia Sarawak. Selain itu, 112 juta ringgit disediakan bagi projek bekalan air dan elektrik serta pembinaan jalan di kawasan luar bandar. Jumlah peruntukan 2 bilion ringgit tersebut tidak termasuk projek pembangunan hidroelektrik Bakun yang akan melibatkan kos sebanyak 6.1 bilion ringgit bagi tempoh 2006 hingga 2009. Memperkukuhkan Pasukan Polis Laporan Suruhanjaya Diraja Penambahbaikan Perjalanan dan Pengurusan PDRM telah diumumkan pada 16 Mei 2005. Laporan tersebut, antara lain, mengiktiraf keperluan meningkatkan keupayaan pasukan polis dalam konteks mengekalkan kedaulatan undang-undang dan keamanan. Kerajaan telah mula melaksanakan pelbagai perakuan Laporan ini, termasuk pembinaan lebih banyak balai polis dan.